b'\n_START_ARTICLE_\nJasna Branka Staman\n_START_SECTION_\n\xc5\xbdivljenjepis\n_START_PARAGRAPH_\nRodila se je 27. januarja 1961 na Grlavi (Prlekija). Obiskovala je Gimnazijo Frana Miklo\xc5\xa1i\xc4\x8da v Ljutomeru, nato pa leta 1983 diplomirala na Pedago\xc5\xa1ki akademiji v Mariboru - smer slovenski jezik in DMV - z diplomsko nalogo iz pedago\xc5\xa1ke sociologije. Leta 1985 se je zaposlila v Splo\xc5\xa1ni knji\xc5\xbenici Ljutomer, kjer se je \xc5\xa1e posebej posvetila bibliopedago\xc5\xa1kemu poslanstvu z mladimi bralci, \xc5\xa1irjenju bralne kulture ter ohranjanju ljudskih besedil. Od. l. 2008 organizira v Parku I. slovenskega tabora v Ljutomeru Pravljice pod hrasti.\n_START_SECTION_\nDelo\n_START_PARAGRAPH_\nStamanova pi\xc5\xa1e pravljice in pripovedi za otroke od 4. do 15. leta. Prva dela (Sinja pravljica, Svetlobno jajce) je izdala v samozalo\xc5\xbebi, vse ostale pa pri  Zalo\xc5\xbebi Ajda iz Murske Sobote. Njene slikanice so do sedaj ilustrirali: Vesna Veberi\xc4\x8d, Anton Buzeti, Mojca Cerjak, Kristina Krhin, Andreja Gregori\xc4\x8d, pravlji\xc4\x8dno pripoved Razbojni\xc5\xa1ka h\xc4\x8di pa je likovno nadgradila Kaja Kosma\xc4\x8d._NEWLINE_S svojimi projekti sodeluje na marsikaterem festivalu, simpoziju ali sre\xc4\x8danjih umetni\xc5\xa1kih ustvarjalcev, slovenski vrtci, osnovne \xc5\xa1ole in kulturne ustanove pa jo poznajo tudi kot pripovedovalko z violino. Nekaj let je sodelovala s Petrom Andrejem, pesnikom in kantavtorjem iz Ru\xc5\xa1, ki je pripovedi nadgradil s songi in glasbo.'